Nana palmapuso

La Nana palmapuso  aŭ Nana palmapodo (Tachornis furcata) aŭ Nana apuso estas eta apuso en la subfamilio Apodinae (Apodenoj) de la apusa familio Apodedoj (Apodidae). Ĝi troviĝas en Kolombio kaj Venezuelo.HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Disponebla ĉe:  Alirita la 7an de Aŭgusto, 2022

Taksonomio kaj sistematiko
La Nana palmapuso estis kelkfoje lokita en la monotipan genron Micropanyptila. Ĝi ankaŭ estis antaŭe kunigita kiel subspecio de tio, kio nun estas la Forkovosta palmapuso (Tachornis squamata) en la genron Reinarda.
Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022 Ĝi havas du subspeciojn, la nomigan T. f. furcata kaj T. f. nigrodorsalis.

Aspekto
La Nana palmapuso estas ĉirkaŭ 10 cm longa. Ĝi havas longajn, maldikajn, pintajn flugilojn kaj longan, profunde forkoforman voston. Ambaŭ seksoj estas similaj. La nomiga subspecio havas tute brunajn suprajn partojn. Ĝiaj blankecaj gorĝo kaj supra ventro estas apartigitaj per bruna bendo, kaj la malsupra ventro kaj subvostaj kovriloj estas brunaj. Subspecio T. f. nigrodorsalis havas pli nigrajn suprajn partojn ol la nomiga kaj ĝia gorĝo estas pli blanka.Chantler, P., P. F. D. Boesman, kaj E. de Juana (2020). Pygmy Swift (Tachornis furcata), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Oktobro, 2022

Distribuado kaj habitato
La nomiga subspecio de la Nana palmapuso troviĝas en la Departemento Norda Santandero en nordorienta Kolombio kaj la apuda suda parto de la baseno Marakajbo en Venezuelo. T. f. nigrodorsalis troviĝas en la okcidenta parto de la baseno Marakajbo. La specio ĉefe loĝas en tropikaj ĉiamverdaj arbaroj de malaltaj teroj, sekundaraj arbaroj kaj rekreskantaj veprejoj. Ĝi ankaŭ troviĝas en kultivataj kaj aliaj malfermaj areoj, kondiĉe ke ili enhavas palmarbojn.

Kutimaro
Movoj
Oni kredas, ke la Nana palmapuso loĝas tutjare tra sia tuta teritorio.

Manĝado
Kiel ĉiuj apusoj, ankaŭ la Nana palmapuso estas aera insektomanĝanto, sed detaloj pri ĝia dieto mankas. Ĝi kutime manĝas en malgrandaj grupoj.

Reproduktado
La reprodukta sezono de la Nana palmapuso ne estas plene difinita, sed povus daŭri de januaro ĝis julio. Ĝi faras saketan neston, plejparte el plumoj kungluitaj per salivo, kaj pendanta de la malsupra flanko de pendanta palmofolio. La grandeco de la ovodemetado, la kovoperiodo kaj la tempo ĝis elnestiĝo ne estas konataj.

Voĉo
Fine de 2022, xeno-canto ne havis registraĵojn de voĉoj de la Nana palmapuso kaj la Biblioteko Macaulay de la Cornell Laboratorio de Ornitologio nur unu. La alvoko de la specio estas priskribita kiel "zuma 'bii-biz-biz-biz-be-be-be', akcelanta kaj malfortiĝanta".

Statuso
La IUCN taksis la Nanan palmapuson kiel Malplej Zorgigan, kvankam ĝi havas limigitan teritorion kaj oni kredas, ke ĝia populacio (de nekonata grandeco) malpliiĝas. Neniu tuja minaco estis identigita. "Ŝajnas, ke ĝi ne estas rara birdo kaj nuntempe ne postulas specialan statuson aŭ konservadajn klopodojn."

 Referencoj 

Eksteraj ligiloj

Kategorio:Apusedoj
Kategorio:Birdoj de Kolombio
Kategorio:Birdoj de Venezuelo